ھێرشی مووشەکی بۆ سەر ھەولێر (٢٠٢٢)

ھێرشی مووشەکی بۆ سەر ھەولێر لە ٢٠٢٢ یەکی نیوەشەوی ١٣ی ئازار ڕوویدا کە ١٢ مووشەک لەلایەن ئێرانەوە بەرەو ھەولێر، ھەرێمی کوردستان ڕەوانە کران.https://www.usnews.com/news/world/articles/2022-03-12/multiple-rockets-fall-in-erbil-northern-iraq-state-mediahttps://english.alaraby.co.uk/news/multiple-rockets-fall-erbil-northern-iraq لەو ھێرشەدا مووشەکەکانی فاتیح-١١٠ی سەر بە سوپای پاسداران لە ئێرانەوە ڕەوانەی ھەولێر کران.https://www.thedrive.com/the-war-zone/44728/breaking-reported-ballistic-missile-attack-near-u-s-base-in-erbil-iraq 

لەلایەن بەرپرسانی حکوومەتی ئێرانە گوترا کە ئامانجی ئەو ھێرشە، تۆڵەسەندنەوەی کوژراوەکانی ھێزەکانی ئەو وڵاتە لە سووریا و لەناوبردنی ناوەندی سیخوڕیی ئیسرائیل لە ھەولێر بووە. ئەو وتانە لەلایەن پارێزگاری ھەولێر، ئومێد خۆشناو ڕەتکرایەوە و جەخت لەسەر ئەوە کرایەوە کە ھیچ بنکەیەکی ئیسرائیل لە ھەرێمی کوردستاندا بوونی نییە. میدیاکانی سەر بە کۆماری ئیسلامیی ئێران بەپێی ڕاگەیەندراوی سپای پاسداران، ھەواڵەکانی ھێرشی مووشەکی بۆ سەر بنکەی ئیسرائیلیان بڵاو کردەوە، کە ئەو ھەواڵانە لەلایەن ھەندێک لایەنەوە بە «پرۆپاگەندە» ناوی لێبردرا.

 زیانەکان 
بەھۆی ئەو ھێرشەوە زیان بەر باڵەخانەی کوردستان ٢٤ و چەند شوێنێکی تر کەوت. بە وتەی پارێزگاری ھەولێر ئومێد خۆشناو، باڵەخانەی نوێی کونسوڵخانەی ئەمریکا ئامانجی ھێرشەکە بووە.

 کاردانەوەکان 
مەسعوود بارزانی، مەسروور بارزانی، نێچیرڤان بارزانی، بەرھەم ساڵح، مستەفا کازمی، موقتەدا سەدر،https://www.jpost.com/breaking-news/article-701103 وەزارەتی دەرەوەی ولایەتە یەکگرتووەکان و ھەروەھا چەندین لایەنی دیکە سەرکۆنەی ئەو ھێرشەیان کرد.

 ئەمانەش ببینە 
 ھێرشە تێرۆرستییەکانی ١ی شوبات
 ھێرشی مووشەکی بۆ سەر ھەولێر (٢٠٢١)

 سەرچاوەکان 

پۆل:ھێرشە مووشەکییەکان بۆ سەر ھەولێر
پۆل:باشووری کوردستان
پۆل:ھێرشە ئاسمانیییەکان لەلایەن ئێران
پۆل:ھێرشە ئاسمانییەکان بۆ سەر عێراق
پۆل:ئۆپەراسیۆنە سەربازییەکان بە بەشداریی ئێران
پۆل:ململانێی بریکاریی ئێران و ئیسرائیل
پۆل:ھێرشە ئاسمانییەکان لە عێراق